
PRELUCRARE CANDIDATI 

ASUPRA REGULILOR CARE TREBUIE RESPECTATE IN SALA DE CONCURS

- iesirea din sala atrage eliminarea din concurs, cu exceptia situatiilor de urgenta in care candidatii pot fi insotiti de unul dintre membrii comisiei de concurs sau de persoanele care asigura supravegherea

- in încăperea în care are loc concursul, pe toată perioada derulării acestuia, inclusiv a formalităţilor prealabile şi a celor ulterioare finalizării probei, candidaţilor nu le este permisă deţinerea sau folosirea vreunei surse de consultare sau a telefoanelor mobile ori a altor mijloace de comunicare la distanţă. Comisia de concurs, constatand incalcarea acestor dispozitii, indiferent daca materialele interzise au fost folosite sau nu, va elimina candidatul respectiv din sala, va face mentiunea „frauda” pe lucrare si va consemna cele intamplate in procesul-verbal.

- sub sanctiunea anularii lucrarilor, redactarea lucrarii se face doar pe setul de hartie asigurat de catre spital, purtand stampila unitatii pe fiecare fila, in coltul din stanga sus, cu un singur pix cu pasta de culoare albastra, fara inscrisuri distincte, stersaturi sau corecturi. Cuvintul gresit va fi pus in paranteza si taiat cu o singura linie. 

- lucrările care prezintă însemnări de natură să conducă la identificarea candidaţilor se anulează şi nu se mai corectează. Menţiunea "anulat" se înscrie atât pe lucrare, cât şi pe borderoul de notare şi pe centralizatorul nominal, consemnându-se aceasta în procesul-verbal. 

- la finalizarea lucrării ori la expirarea timpului alocat probei scrise, candidatul are obligaţia de a preda comisiei de concurs lucrarea scrisă, semnând in borderoul special întocmit în acest sens. 
